stanford-oval/wikipedia huggingface dataset:
Volta (albumi)

| Volta Björk |
| --- | --- | --- |

Studioalbumin tiedot
 Äänitetty : 2005–2007
 Julkaistu: 8. toukokuuta 2008
 Tuottaja(t): Björk, Mark Bell, Timbaland, Danja
 Tyylilaji: trip hop, krautrock
 Kesto: 51.03
 Levy-yhtiö: One Little Indian, Atlantic, Polydor
Listasijoitukset
  7.
Björkin muut julkaisut
| Drawing Restraint 9 (soundtrack) 2005 | Volta 2007 | Voltaïc 2007 |
Singlet albumilta Volta
 ”Earth Intruders” Julkaistu: 2007  ”Innocence” Julkaistu: 2007  ”Declare Independence” Julkaistu: 2008  ”Wanderlust” Julkaistu: 2008  ”The Dull Flame of Desire” Julkaistu: 2008
Volta on Björkin kuudes studioalbumi, joka julkaistiin 8. toukokuuta 2007. Yhtenä albumin tuottajista toimi hip-hop -artisti Timbaland, joka tuotti singleinä julkaistut kappaleet "Earth Intruders" ja "Innocence".
Björk sanoo albumin nimen "Volta" tulevan sen voimakkaista merkityksistä: Volta on italialaisen fyysikon, joka keksi pariston, sukunimi. Se on myös joen ja erään tanssin nimi.
Albumi nousi Suomen virallisen listan sijalle 7.
Kappaleet

Earth Intruders – 6.13
Wanderlust – 5.50
The Dull Flame of Desire – 7.30
Innocence – 4.26
I See Who You Are – 4.21
Vertebrae by Vertebrae – 5.07
Pneumonia – 5.13
Hope – 4.13
Declare Independence – 4.10
My Juvenile – 4.01
Arvostelut

Metacritic: 77/100
AllMusic:
Entertainment Weekly: B–
Rolling Stone:
Soundi:
Aiheesta muualla

Lisää albumista Björkin kotisivuilla (Arkistoitu – Internet Archive)
Vähä Kokonlampi

| Vähä Kokonlampi |
| --- | --- |
Valtiot:  Suomi
Maakunnat:  Pirkanmaa
Kunnat:  Kihniö
Koordinaatit:  62°12′42″N, 23°02′52″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Parkanonjärven alue (35.53)
Laskujoki:  oja Vääräjokeen 
Järvinumero:  35.536.1.001
Mittaustietoja
Pinnankorkeus:  146,1 m 
Rantaviiva:  0,611 km 
Pinta-ala:  0,01612 km² 
 fiVähä Kokonlampi 
Vähä Kokonlampi  eli Kokonlampi  on Pirkanmaalla Kihniössä Naarminkylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Vähä Kokonlampi on osa Vääräjoen valuma-aluetta.
Maantietoa

Lammen pituus on 270 metriä, leveys 80 metriä ja sen pinta-ala on 1,6 hehtaaria. Se sijaitsee kangasmaastossa suolla ja siihen laskee kaksi suo-ojaa. Sen laskuoja yhtyy 150 metrin jälkeen Vääräjokeen, joka laskee Kankarinjärveen. Rantaviivan pituus on 600 metriä. Sen rannoille ei ole rakennettu asuntoja, mutta lammen koillispuolella sijaitsee Kokon entinen maatila. Sinne johtaa tie Naarminkylältä Kihniön keskustan suunnalta.
Neljän päivän taistelu

Neljän päivän taistelu käytiin 1.-4. kesäkuuta 1666 toisen Englannin-Hollannin sodan aikana. Taistelu on yksi merisotahistorian pisimmistä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Four Days' Battle
Vårdön tuulivoimalaitos

| Vårdön tuulivoimalaitos Vårdös vindkraftverk |
| --- | --- |
Valtio:  Suomi
Sijainti:  Vårdö
Koordinaatit:  60°13′34″N, 20°23′49″E
Sähköverkkoon:  1998 
Valmistunut:  1998 
Rakennuttaja:  Ålands Vindenergi AL
Omistaja:  Ålands Vindenergi AL
Operaattori:  Ålands Vindenergi AL
Voimalaitos
Nimi:  Altai 
Tyyppi:  maatuulivoimalaitos
Korkeus:  20 m 
Tuulivoimala:  Enercon E40/500 
Kapasiteetti:  0,5 MW  
Vuosituotanto:  1,2 GWh 
 fiVårdön tuulivoimalaitos 
Vårdön tuulivoimalaitos on Ahvenanmaan Vårdön Listerbyssä sijaitseva tuulivoimalaitos, jonka kapasiteetti on 0,5 megawattia ja vuosituotanto on noin 1,2 gigawattituntia. Voimalan on rakentanut ja sen omistaa Ålands Vindenergi AL (ÅVA), joka myös operoi sitä.
Yleistä

Tuulivoimalaitoksen on perustanut, rakennuttanut ja käynnistänyt tuotantoon syyskuussa 1998 osuuskunta Ålands Vindenergi AL. Se oli osuuskunnan viides sen itse käynnistämä tuulivoimala. Tuulivoimalaitos sijaitsee Listerbystä itäiseen lauttarantaan johtavan seututien 690 varressa. Voimalan huoltotie haarautuu seutieltä etelään 250 metriä ja voimala sijaitsee kallioisella ylänköalueella noin 20 metrin korkeudella mpy.
VTT:n tuulivoiman vuosiraportissa voimalaa kutsuttiin ensin tunnuksella Vårdö, mutta se muutettiin myöhemmin muotoon Vårdö 1. Osuuskunta on nimennyt sen Altaiksi.
Tuulivoimalaitokset ovat saksalaisen Enerconin valmistamaa E40/500-mallia, jonka napakorkeus on 55 metriä, tuuliturbiinin halkaisija 40,3 metriä , ja jonka kapasiteetti on 500 kilowattia eli 0,5 megawattia.
Aiheesta muualla

Ren Åländsk energi (osuuskunnan Ålands Vindenergi AL verkkosivut)
Nicolas Hénard

| Mitalit> Maa:   Ranska. Olympialaiset .Miesten purjehdus | Mitalit> Maa:   Ranska. Olympialaiset .Miesten purjehdus | Mitalit> Maa:   Ranska. Olympialaiset .Miesten purjehdus | Maa:   Ranska> .Miesten purjehdus |
| --- | --- | --- | --- |
|  Kultaa | Soul 1988 | tornado |  |
|  Kultaa | Barcelona 1992 | tornado |  |
Nicolas Hénard (s. 16. syyskuuta 1964 Calais) on ranskalainen entinen purjehtija. Hän voitti kultaa tornado-luokassa sekä kesäolympialaisissa 1988 Soulissa että kesäolympialaisissa 1992 Barcelonassa.
Vicente del Bosque

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Vicente del Bosque González
Syntymäaika: 23. joulukuuta 1950 (ikä 73)
Syntymäpaikka: Salamanca, Espanja
Pelipaikka: puolustava keskikenttäpelaaja
Pituus: 184 senttimetriä
Junioriseurat
1966–1968: Salmantino
1968–1969: Real Madrid
Seurat
| Vuodet | Seura | O | (M) |
| 1969–1970 | Plus Ultra | 11 | (5) |
| 1970–1984 | Real Madrid | 312 | (14) |
| 1970–1971 | → Castellón (laina) | 13 | (4) |
| 1971–1972 | → Córdoba (laina) | 19 | (1) |
| 1972–1973 | → Castellón (laina) | 30 | (5) |
| Yhteensä | Yhteensä | 385 | (29) |
Maajoukkue
| 1969 | Espanja U18 | 1 | (0) |
| 1975–1980 | Espanja | 18 | (1) |
Valmennusura
1987–1990: Real Madrid B
1994: Real Madrid
1996: Real Madrid
1999–2003: Real Madrid
2004–2005: Beşiktaş
2008–2016: Espanjan maajoukkue
 Seurajoukkueuran tilastot kattavat vain kansalliset sarjat.
Vicente del Bosque González (s. 23. joulukuuta 1950 Salamanca, Salamancan maakunta, Espanja) on espanjalainen entinen jalkapallovalmentaja ja puolustaja. Hän toimi vuodet 2008–2016 Espanjan maajoukkueen päävalmentajana, minkä lisäksi hänet tunnetaan sekä pelaajana että valmentajana ajastaan Real Madridissa.
Del Bosquelle myönnettiin periytyvä Del Bosquen markiisin (Marqués de Del Bosque) aatelisarvo kunnianosoituksena urheilusaavutuksistaan helmikuussa 2011. Valmentajana Del Bosque on voittanut Mestarien liigan, Euroopan-mestaruuden sekä maailmanmestaruuden. Kukaan muu valmentaja ei ole pystynyt vastaavaan saavutukseen.
Pelaajaura

Pelaajana Del Bosque oli pelipaikaltaan puolustaja. Hän aloitti jalkapalloilun kotiseudullaan Salamancassa pelaten paikallisissa joukkueissa kunnes liittyi Real Madridin junioreihin vuonna 1968. Real Madridin edustusjoukkueen kokoonpanoon hän nousi vuonna 1970, mutta hänet lähetettiin hankkimaan kokemusta Castellóniin (1970–1971, 1972–1973) ja Córdobaan (1971–1972). Castellónissa kaudella 1972–1973 esittämiensä otteidensa myötä hän sai jälleen mahdollisuuden Real Madridissa ja vakiinnutti seuraavalla kaudella paikkansa edustusjoukkueessa. Del Bosque pelasi kausina 1971–1984 pääsarjassa Primera Divisiónissa kaikkiaan 288 ottelua ja teki 20 maalia. Real Madridissa hän voitti viisi pääsarja- ja neljä cup-mestaruutta.
Espanjan maajoukkueessa Del Bosque pelasi 18 ottelua ja teki yhden maalin. Hän edusti maataan vuoden 1980 EM-kilpailuissa, jossa Espanjan kohtalona oli karsiutua jo alkulohkovaiheessa.
Pelaajaura > Meriitit pelaajana

Espanjan pääsarjamestaruus: 5 (1975, 1976, 1978, 1979, 1980)
Espanjan cup: 4 (1974, 1975, 1980, 1982)
Valmentajaura > Meriitit valmentajana

Euroopan-mestaruus: 1 (2012)
Neljännesvälierät: 1 (2016)
Maailmanmestaruus: 1 (2010)
Lohkovaihe: 1 (2014)
Espanjan pääsarjamestaruus: 2 (2001, 2003)
Mestarien liiga: 2 (2000, 2002)
Espanjan supercup: 1 (2001)
Euroopan supercup: 1 (2002)
Intercontinental Cup: 1 (2002)
FIFA:n vuoden valmentaja: 1 (2012)
Warcq (Ardennes)

Warcqin kirkko
Warcq on kunta Ardennesin departementissa Champagne-Ardennen hallintoalueella Ranskassa. Kunnassa oli 1 449 asukasta vuoden 1999 väestönlaskennassa. Warcqin pinta-ala on yhdeksän neliökilometriä.
Aiheesta muualla

Kuvia tai muita tiedostoja aiheesta Warcq (Ardennes) Wikimedia Commonsissa
Waterloon rautatieasema

| Waterloo |
| --- | --- |
 Waterloon asema London Eye -maailmanpyörästä nähtynä.
Perustiedot
Lyhenne:  WAT
Sijainti:  51°30′11.8″N, 0°6′48.6″W
Kunta:  Lontoo
Avattu:  1848
Liikenne
Käyttäjiä (v.):  62 388 000
Vaihtoyhteydet:  metro, linja-autot
Asemarakennus
Tyyppi:  pääteasema
Lipunmyynti:  kyllä (2 lipputoimistoa)
Ratapiha
Raiteisto:  24 laituriraidetta
Waterloon rautatieasema (engl. Waterloo Mainline Station) on yksi Lontoon merkittävimmistä rautatieasemista. Se sijaitsee kaupungin keskusta-alueen eteläpuolella Thamesjoen rannan tuntumassa. Asemaa käytti 98,4 miljoonaa matkustajaa vuonna 2013, joten se on Britannian vilkkain rautatieasema.
Ensimmäinen rautatieasema nykyisen aseman paikalla avattiin 11. kesäkuuta 1848. Tämä asema muodostui ajan myötä epäkäytännölliseksi ja alkuperäinen asema päätettiin purkaa 1800-luvun lopulla. Nykyisen aseman rakennustyöt aloitettiin vuonna 1900 ja saatiin päätökseen vuonna 1922. Asema vaurioitui pahoin toisen maailmansodan Lontoon pommitusten aikana ja sitä kunnostettiin laajasti sodan jälkeen.
Lontoosta Pariisiin ja Brysseliin liikennöivä Eurostar-suurnopeusjuna käytti Waterloon asemaa pääteasemanaan aina liikenteen alusta 1994 joulukuuhun 2007, jolloin pääteasemaksi vaihtui St Pancras. Junien käytössä oli kaikkiaan viisi raidetta katetussa hallissa aseman länsireunalla. Tälle sittemmin tyhjäksi jääneelle aseman osalle on suunniteltu lähiliikennettä sekä kauppoja.
Nykyään asema toimii monien South West Trains -yhtiön operoimien junareittien Lontoon pääteasemana. Waterloosta lähtevät junat liikennöivät pääasiassa Etelä- ja Lounais-Englannin kaupunkeihin, kuten Brightoniin ja Southamptoniin.
Aiheesta muualla

Kuvia tai muita tiedostoja aiheesta Waterloon rautatieasema Wikimedia Commonsissa
Neal James Buckon

Neal James Buckon (s. 3. syyskuuta 1953 Columbus, Ohio) on yhdysvaltalainen roomalaiskatolinen piispa. Hänet vihittiin papiksi Clevelandin hiippakuntaan 25. toukokuuta 1995 ja nimitettiin Yhdysvaltain sotilasordinariaatin vihkipiispaksi sekä Vissalsan titulaaripiispaksi 3. tammikuuta 2011. Piispaksi vihkiminen seurasi 22. helmikuuta. Pääkonsekraattorina toimi Timothy Paul Andrew Broglio, jota avustivat Richard Gerard Lennon ja Anthony Michael Pilla.
Vårdön kirkko

| Vårdön kirkko |
| --- | --- |
 Vårdön kirkko kaakosta.
Sijainti:  Vårdö, Ahvenanmaa
Koordinaatit:  60°14′31.7″N, 20°22′20.7″E
Rakentamisvuosi:  vuosien 1520 ja 1550 välillä
Materiaali:  harmaakivi
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Vårdön kirkko on keskiaikainen kivikirkko, joka on peräisin 1500-luvulta. Se sijaitsee Vårdön kunnassa Ahvenanmaalla, ja se on omistettu apostoli Mattiakselle.
Rakennus

Rakennuksen paikalla oli puukirkko jo ehkä 1300-luvulla. Kivikirkko on muurattu todennäköisesti vuosien 1520 ja 1550 välillä tai mahdollisesti vasta 1550-luvulla. Kirkon alkuperäinen koko oli noin 14,5 × 9,8 metriä. Keskiaikaista muotoa on vaikea hahmottaa, sillä vuonna 1784 kirkkoa laajennettiin länteen päin noin seitsemän metriä, ja vuonna 1786 siihen muurattiin sakaristo. Kirkon länsitornin rakensi vuonna 1805 Mikael Piimänen tornin suunnittelijan piirustuksia mukaillen. Suunnitelmat olivat peräisin Tukholman yli-intendentinvirastosta aikana, jolloin yli-intendenttinä oli C. F. Adelcrantz, ja tehty samalla kertaa kuin kirkon laajennussuunnitelmat mutta toteutettavaksi sitten kun seurakunnalla olisi siihen paremmin varaa. Sitä ennen kirkon vierellä oli ollut erillinen puutapuli. Sitä ennen kelloja soitettiin katolla olleesta kattoratsastajasta.
Alun perin kirkossa lienee ollut kuori-ikkuna ja kaksi ikkunaa eteläseinässä. Länsisisäänkäyntiä ei ollut, vaan sisäänkäynti oli eteläsivulta, paikalla, johon myöhemmin rakennettiin asehuone. Pohjoisseinällä on saattanut olla sakaristo, sillä jälkiä tuli esiin tutkimuksissa vuonna 1954. Runkohuoneessa on ollut 1700-luvulla lautalaipio, jonka tilalle on vuonna 1872 tehty tynnyriholvi.
Kruunu takavarikoi kappelilta toisen kellon vuonna 1544, jolloin sen nimi oli Pyhän Mattiaan kappeli. Itsenäinen seurakunta siitä muodostettiin vuonna 1866. Isonvihan aikaan kirkko säästyi, vaikka muuten kylä poltettiin.
Sisätilat

Kirkosta ei ole löydetty keskiaikaisia maalauksia eikä vihkiristejä. Sen sijaan kuori-ikkunan ympäriltä on löydetty jälkiä maalauksista, jotka ovat 1600-luvun puolivälistä tai lopulta. Kiinteästä sisustuksesta on mainintoja, esimerkiksi että puualttarin tilalle muurattiin noin vuonna 1645 kivialttari. Nykyisin kirkossa on kirjailija Sally Salmisen veljen Runar Salmisen veistämä Mattiaan patsas. Salminen on myös veistänyt kyyhkyn saarnastuolin yläpuolelle. Nykyisen alttaritaulun Kristus Getsemanessa on maalannut R. W. Ekman.
Kirkossa on uusikaupunkilaisen Jens Zachariassenin rakentamat 8-äänikertaiset urut vuodelta 1889. Ne on uudistanut Hans Heinrich vuonna 1975.
Lars Sonck laati 1900-luvun alussa piirustukset uutta kirkkoa varten tien toiselle puolelle, mutta hiukan suurellinen rakennus jäi toteutumatta.
Vårdön kirkko heinäkuussa 2016
Kellotapuli
Takapihan hautausmaata
Syrjään siirrettyjä hautakiviä
Vårdön kirkko lännestä.
Neal Hefti

| Neal Hefti |
| --- | --- |

Henkilötiedot
Syntynyt: 29. lokakuuta 1922 Hastings, Nebraska
Kuollut: 11. lokakuuta 2008 (85 vuotta) Los Angeles, Kalifornia
Ammatti:  trumpetisti, säveltäjä, sovittaja
Muusikko
Tyylilajit:  jazz 
Soittimet:  trumpetti
Levy-yhtiöt:  Savoy Records 
  [ Muokkaa Wikidatassa ] [ ohje ]  
Neal Hefti (29. lokakuuta 1922 Hastings, Nebraska – 11. lokakuuta 2008 Los Angeles, Kalifornia) oli yhdysvaltalainen jazzmusiikin trumpetisti, säveltäjä ja sovittaja.
Hefti teki lauluja muun muassa George Auldille, Charlie Venturalle, Harry Jamesille, Count Basielle, Frank Sinatralle ja Steve Allenille. Hän kirjoitti varsinkin 1960-luvun vuosina myös musiikkia suosittuihin yhdysvaltalaisiin elokuviin, joista eräs on Seksiä ja poikamiestyttö (1964). Hänen käsialaansa on niin ikään Batman-sarjan teema.
Hefti on kaksinkertainen Grammy-palkittu ja moninkertainen ehdokas.
Hefti kuoli kotonaan Los Angelesissa lokakuussa 2008.
Neal Pionk

| Neal Pionk |
| --- | --- |

Henkilötiedot
Syntynyt: 29. heinäkuuta 1995 (ikä 29) Hermantown, Minnesota
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  183 cm
Paino:  86 kg
Seura
Seura:  Winnipeg Jets
Sarja:  NHL
Pelaajaura
Pääsarjaura:  2017–
Aik. seurat:  New York Rangers (NHL) Hartford Wolf Pack (AHL)
Neal Pionk (s. 29. heinäkuuta 1995) on yhdysvaltalainen jääkiekkopuolustaja. Hän edustaa NHL-seura Winnipeg Jetsiä.
Pionk teki varaamattomana pelaajana vuonna 2017 sopimuksen New York Rangersin kanssa. Hän pelasi ensimmäisen NHL-ottelunsa 9. helmikuuta 2018 Calgary Flamesia vastaan.
Kaudella 2019–2020 Pionk ja ensimmäisen kierroksen varausvuoro kaupattiin Winnipeg Jetsiin vaihdossa puolustaja Jacob Troubaan.
Elokuussa 2021 Pionk teki Jetsin kanssa neljän vuoden mittaisen jatkosopimuksen.
Nicolas Jenson

Nicolas Jenson (1420–1480) oli ranskalainen kirjanpainaja, kirjainmuotoilija ja kaivertaja, joka työskenteli suurimman osan elämästään Venetsiassa. Hänet tunnetaan myös nimillä Nicolas Janson, Nicholas Jenson ja Nicolaus Jenson. Jensonia pidetään ensimmäisen antiikva-kirjaimiston luojana. Hänen suunnittelemansa kirjaintyyppi oli sittemmin esikuvana suosituille Claude Garamondin ja Aldus Manutiuksen kirjaintyypeille.
Vuonna 1458 Ranskan kuningas Kaarle VII sai kuulla, että Mainzissa oli keksitty kirjapainotaito. Kuningas lähetti pariisilaisen kolikkojen kaivertaja Nicolas Jensonin tutustumaan uuteen keksintöön. Jenson perehtyi Saksassa painotekniikkaan sekä metallisiin irtokirjakkeisiin ja palasi sitten Pariisiin, mutta Kaarle VII oli ehtinyt sillä välin kuolla. Jenson muutti vuonna 1467 Venetsiaan, jossa hän avasi oman kirjapainon. Vuosina 1470–1480 Jenson työskenteli Venetsiassa, jossa hän myös suunnitteli kuuluisat kirjaintyyppinsä. Jensonin kirjaintyypit perustuivat tuon ajan pystysuoralle kalligrafiselle tyylille, ja niitä pidetään yleisesti renessanssin parhaimpina kirjaintyyppeinä.
Jensonin kirjaintyypit ovat toimineet suorina esikuvina myös useille nykyisin käytössä oleville kirjaintyypeille, kuten Golden Type, Centaur, Cloister Old Style ja Adobe Jenson.
Nicolas Kiefer

| Nicolas Kiefer |
| --- | --- |
 Kiefer vuonna 2005
Henkilötiedot
Syntynyt: 5. heinäkuuta 1977  Holzminden 
Kansalaisuus:   Saksa
Tennispelaaja
Pituus:  183 cm
Paino:  80 kg
Kätisyys:  oikea
Ammattilaisena:  1995–
Palkintorahat:  7 480 465 USD
Kaksinpeli
Paras sijoitus:  4. (10. tammikuuta 2000)
Turnausvoittoja:  6
Voitot/tappiot:  366–274
Grand Slam -turnauksissa
Australian avoimet:  välierä (2006)
Ranskan avoimet:  4. kierros (2005)
Wimbledon:  puolivälierä (1997)
Yhdysvaltain avoimet:  puolivälierä (2000)
Nelinpeli
Paras sijoitus:  56  (17. helmikuuta 2003)
Voitot/tappiot:  92–123
Aiheesta muualla
www.nicolas-kiefer.de
ITF
ATP
Nicolas Kiefer (s. 5. heinäkuuta 1977 Holzminden) on saksalainen entinen ammattilaistennispelaaja. Hän oli parhaimmillaan ATP-maailmanlistalla neljäs. Hän voitti kuusi ATP-kaksinpeliturnausta ja kolme ATP-nelinpeliturnausta.
Kiefer kertoi uran päättymisestä joulukuussa 2010.
Wimbledonin tennisturnauksessa 1997 Kiefer selviytyi ensimmäistä kertaa Grand Slam -turnauksen puolivälieriin. Neljännellä kierroksella hän voitti silloisen maailmanlistan kuutosen Jevgeni Kafelnikovin, mutta hävisi puolivälierissä Todd Woodbridgelle erin 6–7(7), 6–2, 0–6, 4–6. Vuonna 2000 Yhdysvaltain avoimissa Kiefer selviytyi myös puolivälieriin. Turnauksen neljännellä kierroksella hän voitti silloisen maailmanlistan kolmosen Magnus Normanin lukemin 6–2, 6–7(3), 6–1, 6–3. Puolivälierissä hän hävisi Marat Safinille lukemin 5–7, 6–4, 6–7(5), 3–6.
Ateenan olympialaisissa 2004 Kiefer voitti olympiahopeaa nelinpelissä yhdessä parinsa Rainer Schüttlerin kanssa. Välierissä he voittivat Mahesh Bhupathin ja Leander Paesin erälukemin 6–2, 6–3. Loppuottelussa he hävisivät Fernando Gonzálezille ja Nicolás Massúlle lukemin 2–6, 6–4, 6–3, 7–6(7), 6–4. Australian avoimissa 2006 Kiefer selviytyi välieriin saakka. Puolivälierissä hän voitti Sébastien Grosjeanin, mutta välierissä hän hävisi Roger Federerille lukemin 3–6, 7–5, 0–6, 2–6.
Wikimedia Commonsissa on kuvia tai muita tiedostoja aiheesta .
Vähä Koukkujärvi (Hämeenlinna, Takamaa)

| Vähä Koukkujärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°09′48″N, 25°08′31″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Teuronjoen valuma-alue (35.83)
Laskuoja:  oja Oksjärveen 
Järvinumero:  35.835.1.011
Mittaustietoja
Pinnankorkeus:  157,9 m  
Rantaviiva:  1,285 km  
Pinta-ala:  5,814 ha  
 fiVähä Koukkujärvi 
Vähä Koukkujärvi , joka kirjoitetaan myös Vähä-Koukkujärvi , on Kanta-Hämeessä Hämeenlinnassa Takamaan kylän lähellä sijaitseva järvi.
Maantietoa

Järvi on metsäjärvi, jossa on lounaaseen työntyvä erillinen lahti. Sen pinta-ala on 5,8 hehtaaria ja se on 450 metriä pitkä ja 250 metriä leveä. Sen rantaviivan pituus on 1,3 kilometriä ja rannat ovat puoliksi metsämaata ja suota. Luoteisrannassa sijaitsee vapaa-ajan asunto, jonne johtaa tiet Evon suunnalta.
Vesistösuhteet

Järvi kuuluu Kokemäenjoen vesistössä Vanajan reitin valuma-alueella Teuronjoen valuma-alueeseen. Se jaetaan vielä Haarajoen valuma-alueeseen, johon järvi kuuluu. Järven vedenpinnan korkeus on 157,9 metriä mpy. Järveen laskee suolta muutamia suo-ojia. Oma laskuoja laskee Oksjärven suuntaan, mutta oja on kartalla lyhyt. Oksjärvi laskee vuorostaan Teväntiin.
WWE Armageddon

Armageddon oli showpaini pay-per-view (PPV) tapahtuma, jonka tuotti World Wrestling Entertainment. Tapahtuma järjestettiin vuosittain joulukuussa. Ensimmäinen Armageddon järjestettiin 12. joulukuuta vuonna 1999 National Car Rental Centerissä, Floridassa. Vuonna 2009 Armageddonin korvasi WWE TLC: Tables, Ladders & Chairs.
Armageddon tapahtumat

| Tapahtuma | Päivämäärä | Kaupunki | Päätapahtuma |
| --- | --- | --- | --- |
| Armageddon (1999) | 12. joulukuuta, 1999 | Sunrise, Florida | Triple H vs. Vince McMahon No Holds Barred matsissa |
| Armageddon (2000) | 10. joulukuuta, 2000 | Birmingham, Alabama | Kurt Angle (c) vs. Steve Austin vs. Triple H vs. The Undertaker vs. The Rock vs. Rikishi Hell in a Cell matsissa WWF Mestaruudesta |
| Armageddon (2002) | 15. joulukuuta, 2002 | Sunrise, Florida | Shawn Michaels (c) vs. Triple H 3 Stages of Hell matsissa World Heavyweight Mestaruudesta |
| Armageddon (2003) | 14. joulukuuta, 2003 | Orlando, Florida | Goldberg (c) vs. Triple H vs. Kane Triple Threat matsissa World Heavyweight Mestaruudesta |
| Armageddon (2004) | 12. joulukuuta, 2004 | Duluth, Georgia | John "Bradshaw" Layfield (c) vs. Eddie Guerrero vs. The Undertaker vs. Booker T Fatal 4-Way matsissa WWE Mestaruudesta |
| Armageddon (2005) | 18. joulukuuta, 2005 | Providence, Rhode Island | The Undertaker vs. Randy Orton Hell in a Cell matsissa |
| Armageddon (2006) | 17. joulukuuta, 2006 | Richmond, Virginia | Batista ja John Cena vs. King Booker ja Finlay |
| Armageddon (2007) | 16. joulukuuta, 2007 | Pittsburgh, Pennsylvania | Batista (c) vs. Edge vs. The Undertaker Triple Threat matsissa World Heavyweight Mestaruudesta |
| Armageddon (2008) | 14. joulukuuta, 2008 | Buffalo, New York | Edge (c) vs. Triple H vs. Jeff Hardy Triple Threat matsissa WWE Mestaruudesta |
Tulokset > 1999

Armageddon (1999) pidettiin 12. joulukuuta, 1999 National Car Rental Centerissä Sunrisessä, Floridassa.
The Acolytes (Bradshaw ja Faarooq) voitti tag team battle royalin (10:54)
Matsiin osallistui myös: The Godfather ja Mark Henry, The Headbangers (Mosh ja Trasher), Edge ja Christian, Hardy Boyz (Matt Hardy ja Jeff Hardy), Dudley Boyz (Bubba Ray ja D-Von, Mean Street Posse (Pete Gas ja Rodney) ja Too Cool (Grand Master Sexay ja Scotty 2 Hotty).
Kurt Angle voitti Steve Blackmanin (6:56)
Miss Kitty voitti Ivoryn, Jacquelinen, ja B.B.:n (The Fabulous Moolah ja Mae Young olivat spesiaali tuomareina) "4 corners evening gown pool" matsissa ja voitti WWF Women's Mestaruuden (2:45)
The Holly Cousins (Hardcore ja Crash voitti Rikishin ja Visceran (4:23)
Val Venis voitti The British Bulldogin (c) ja D'Lo Brownin Triple Threat matsissa ja voitti WWF European Mestaruuden (8:20)
Kane voitti X-Pacin Steel Cage matsissa (8:12)
Chris Jericho voitti Chynan (Miss Kittyn kanssa) ja voitti Intercontinental Mestaruuden (10:17)
Rock 'n' Sock Connection (The Rock ja Mankind) voitti WWF Tag Team Mestarit New Age Outlaws (Mr. Ass ja Road Dogg) diskauksella (16:28)
The Big Show voitti The Big Boss Manin ja säilytti WWF Mestaruuden (3:11)
Triple H voitti Vince McMahonin No Holds Barred matsissa (29:45)
Triple H päätti päätapahtuma matsin lyömällä WWE:n johtajaa Vince McMahonia HHH:n tavaramerkkeihin kuuluvalla lekalla.